21. ΠΡΟΕΔΡΙΚΟΝ ΔΙΑΤΑΓΜΑ υπ' αριθ. 364 της 11/16 Απρ. 1981 (ΦΕΚ Α' 100) Περί συγχωνεύσεως του Λ.Α.Υ.Α. εις το Τ.Α.Ο.Α. και τροποποιήσεως ενίων διατάξεων του Νόμ. 1115/1981. Έχοντες υπ' όψει : 1.Τας διατάξεις των παρ. 1 και 3 του άρθρ. 10 του Νόμ. 1115/1981 «περί τροποποιήσεως, αντικαταστάσεως και συμπληρώσεως περί Ταμείου Αρωγής Οργάνων Αγροφυλακής ισχυούσης νομοθεσίας» (ΦΕΚ 5/8.1.1981 τ.Α'). 2.Τας διατάξεις των άρθρ. 17 παρ. 2 εδαφ. β' περίπτ. αα' και 113 παρ. 2 εδάφ. α' του υπ' αριθ. 544/77 Π.Δ/τος (ΦΕΚ 178/77 τ.Α') ως η τελευταία αντικατεστάθη υπό του άρθρ. 1 παρ. 1 του Νόμ. 728/77 (ΦΕΚ 316/77 τ. Α'). Σελ. 110,34(α) Τεύχος Θ 73 - Σελ. 90 3.Την υπ' αριθ. 1029/16.5.80 κοινήν απόφασιν του Πρωθυπουργού και του Υπουργού Κοινων. Υπηρεσιών (ΦΕΚ 491/80). 4.Την γνώμην του Διοικητικού Συμβουλίου του Τ.Α.Ο.Α. η οποία διετυπώθη κατά την υπ' αριθ. 7/13.2.81 συνεδρίασιν αυτού. 5.Την γνωμοδότησιν του Συμβουλίου Κοινωνικής Ασφαλείας την ληφθείσαν κατά την υπ' αριθ. 8/26.2.81 Συνεδρίαση αυτού. 6.Την υπ' αριθ. 382/1981 γνωμοδότησιν του Συμβουλίου της Επικρατείας προτάσει του επί των Κοινων. Υπηρεσιών Υφυπουργού, αποφασίζομεν : Άρθρ.1.-Ο συσταθείς, δυνάμει του Β.Δ/τος της 18/28 Ιουλ. 1952 «περί συστάσεως Λογαριασμού Αυτασφαλίσεως Υπαλλήλων Αγροτικής Ασφαλείας» Λογαριασμός Αυτασφαλίσεως Υπαλλήλων Αγροτικής Ασφαλείας (Λ.Α.Υ.Α.), συγχωνεύεται εις το, δυνάμει του Νομ. 1900/1951 «περί ιδρύσεως Ταμείου Αρωγής Οργάνων Αγροφυλακής» συσταθέν και υπό του Νόμ. 1115/1981 ονομασθέν Ταμείον Αρωγής Οργάνων Αγροφυλακής (Τ.Α.Ο.Α.) το οποίον μετονομάζεται εις Ταμείον Προνοίας Υπαλλήλων Αγροφυλακής (Τ.Π.Υ.Α.). Άρθρ.2.-Εις την ασφάλισιν του Ταμείου Προνοίας Υπαλλήλων Αγροφυλακής (Τ.Π.Υ.Α.) υπάγονται υποχρεωτικώς, πλην των αναφερομένων εν άρθρ. 5 του Νόμ. 1115/81 και πάντες οι ησφαλισμένοι του συγχωνευομένου Λ.Α.Υ.Α. υπάλληλοι Αγροφυλακής των Κλάδων ΑΤ1, ΑΡ1, ΜΕ1, ΜΕ2 και ΣΕ1, ως και οι εφεξής διοριζόμενοι εις τους Κλάδους τούτους, εφαρμοζομένων και δι' αυτούς των διατάξεων του ανωτέρω νόμου. Άρθρ.3.-Ο εγκεκριμένος προϋπολογισμός έτους 1981 του μετονομαζομένου Τ.Α.Ο.Α. θα εξακολουθήση να εκτελείται συγχωνευομένου εις τούτον, δι' αποφάσεως των αρμοδίων οργάνων (ήτοι του Δ.Σ. του Τ.Α.Ο.Α. εγκρινομένης υπό των Υπουργών Οικονομικών και Κοινωνικών Υπηρεσιών) και του εγκεκριμένου δια το αυτό έτος προϋπολογισμού του Λ.Α.Υ.Α. Άρθρ.4.-(Αντικαθίσταται η παρ. 2 του άρθρ. 6 Νόμ. 1115/1981 ανωτ. αριθ. 20). Άρθρ.5.-(Προστίθεται παρ. 3 στο άρθρ. 7 και η υπάρχουσα παρ. 3 γίνεται 4, Νόμ. 1115/81 ανωτ. αριθ. 20). Άρθρ.6.-(Αντικαθίστανται οι παρ. 4 και 6 άρθρ. 8 Νόμ. 1115/1981, ανωτ. αριθ. 20). 17.Α.δ.21 Ταμείο Συντάξεων και Αρωγής Οργάνων Αγροφυλακής 